ໃນວັນສະຫລອງການລົງນາມ ສົນທິສັນຍາ ມິຕພາບ ລາວ-ວຽດນາມ ຄົບຮອບ 40 ປີ ວັນທີ 18 ກໍຣະກະດາ ແລະການສະຫຼອງຄວາມ ສັມພັນ ທາງການທູດຄົບຮອບ 55 ປີ ພນະທ່ານ ບຸນຍັງ ວໍຣະຈິດ ປະທານປະເທດ ໄດ້ກ່າວຄໍາປາໃສ ຍືດຍາວ ພັລນາ ເຖິງປວັດສາດ ການຮ່ວມມື ລະຫ່ວາງຂະບວນການ ລາວ ຝ່າຍປະຕິວັດ ກັບຂະບວນການ ວຽດນາມ ຝ່າຍຄອມມູຍນິສ ພາຍໃຕ້ຄັນຮົ່ມ ແນວໂຮມພັກ ຄອມມູຍນິສ ອິນດູຈີນ ທີ່ຕັ້ງຂື້ນໃນປີ 1930, ການປະກາດ ເອກກະຣາຊຈາກຝຣັ່ງ ການຕັ້ງກອງກໍາລັງ ທະຫານປະສົມ ລາວ-ວຽດ ຂຶ້ນ ໃນເດືອນຕຸລາ ປີ 1945 ເພື່ອຕໍ່ສູ້ກັບຝຣັ່ງ ທີ່ກັບຄືນມາປົກຄອງລາວ ກັບກໍາລັງທີ່ເພິ່ນເອີ້ນວ່າ ລູກແຫລ່ງຕີນມື ຂອງກໍາລັງ ລ້າເມືອງຂື້ນ ຈົນມາຮອດ ການກໍາເນີດ ຂອງພັກ ປະຊາຊົນລາວ ໃນປີ 1955 ແລ້ວສືບຕໍ່ ພາຣະກິດ ຕໍ່ສູ້ກັບ ສະຫະຣັຖ ກັບຝ່າຍ ຣາຊອານາຈັກ ຈົນໃນທີ່ສຸດ ສາມາດປົດປ່ອຍ ປະເທດຊາດ ອອກຈາກ ລະບອບລ້າເມືອງ ຂຶ້ນແບບໃໝ່. ທັງໝົດນີ້ ຕົ້ນຕໍແມ່ນພາຍໃຕ້ ການຊ່ວຍເຫລືອ ເກື້ອກູນ ທັງກໍາລັງ ການເມືອງ ແລະກໍາລັງ ທະຫານ ຂອງວຽດນາມ. ເຊີນທ່ານຟັງການສໍາພາດ ຕໍ່ໄປໄດ້...